CELEX: 62019CN0212
Language: mt
Date: 2019-03-06 00:00:00
Title: Kawża C-212/19: Talba għal deċiżjoni preliminari mressqa mill-Conseil d’État (Franza) fis-6 ta’ Marzu 2019 — Ministre de l’Agriculture et de l’Alimentation vs Compagnie des pêches de Saint-Malo

13.5.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 164/37
            
         
      Talba għal deċiżjoni preliminari mressqa mill-Conseil d’État (Franza) fis-6 ta’ Marzu 2019 — Ministre de l’Agriculture et de l’Alimentation vs Compagnie des pêches de Saint-Malo
      (Kawża C-212/19)
      (2019/C 164/39)
      Lingwa tal-kawża: il-Franċiż
      
         Qorti tar-rinviju
      
      Conseil d’État
      
         Partijiet fil-kawża prinċipali
      
      
         Rikorrent: Ministre de l’Agriculture et de l’Alimentation
      
         Konvenuta: Compagnie des pêches de Saint-Malo
      
         Domandi preliminari
      
      
                  1)
               
               
                  Id-Deċiżjoni tal-Kummissjoni tal-14 ta’ Lulju 2004 (1) għandha tiġi interpretata fis-sens li tiddikjara inkompatibbli mas-suq intern biss it-tnaqqis ta’ kontribuzzjonijiet tal-persuna li timpjega, għar-raġuni li t-tnaqqis ta’ kontribuzzjonijiet tal-impjegati ma jgawdux minnu l-impriżi u għaldaqstant ma humiex tali li jidħlu fil-kamp ta’ applikazzjoni tal-Artikolu 107 tat-Trattat dwar il-Funzjonament tal-Unjoni Ewropea, jew fis-sens li tiddikjara inkompatibbli wkoll it-tnaqqis ta’ kontribuzzjonijiet tal-impjegati?
               
            
                  2)
               
               
                  Fil-każ li l-Qorti tal-Ġustizzja kellha tiddeċiedi li d-Deċiżjoni tal-Kummissjoni għandha tiġi interpretata fis-sens li tiddikjara inkompatibbli wkoll it-tnaqqis ta’ kontribuzzjonijiet tal-impjegati, l-impriża għandha titqies li bbenefikat minn dan it-tnaqqis kollu jew minn parti minnu biss? F’dan il-każ tal-aħħar, kif għandha tiġi evalwata din il-parti? L-Istat Membru huwa obbligat jordna lill-impjegati kkonċernati jirrimborsaw bis-sħiħ jew parzjalment is-sehem ta’ għajnuna li minnha jkunu bbenefikaw?
               
            
         (1)  Deċiżjoni tal-Kummissjoni tal-14 ta’ Lulju 2004 dwar ċerti miżuri ta’ għajnuna implimentati minn Franza favur produtturi tal-akkwakultura u sajjieda (2005/239/KE) (ĠU 2005 L 74, p. 49).